钦定古今图书集成/明伦汇编/氏族典/第169卷 > 《郑樵通志》 > 以字为氏〈邾人字〉
## 钦定古今图书集成/明伦汇编/氏族典/第169卷 > 《郑樵通志》 > 以字为氏〈邾人字〉

“颜氏，曹姓，颛帝元孙陆终第五子曰安。安裔孙挟，周
武王时封之于邾，为鲁附庸。邾挟之后至于夷父，字
颜，公羊谓之颜公，子孙因以为氏。”据圈称，《陈留风俗
传》及葛洪《要字》皆如此云，但谓颜为武公。然邾自颜
六世至文公蘧，蒢始有爵谥，武公之号，未必然也。王
俭《谱》云：“颜氏出自鲁侯伯禽，支庶食采颜邑，因氏焉。”
真卿《尚书谱》云：“未知俭何所凭，故当依圈、葛二家及
旧谱为定。”仲尼弟子达者，颜氏八人，四科之首称颜
渊。然惟齐、鲁多颜氏，岂其近于邾？故颜公之子孙散
在二国，与汉有大司农颜异，济南人；颜驷，江都人。后
汉颜良，为袁绍将，临沂人。